62020CJ0230_INF
Решение на Съда (осми състав) от 20 май 2021 г. —BTA Baltic Insurance Company
(Дело C‑230/20) (
1
)
„Преюдициално запитване — Регламент (ЕИО) № 2913/92 — Митнически кодекс на Общността — Член 195 — Член 232, параграф 1, буква а) — Член 221, параграф 3 — Обща митническа тарифа — Събиране на размера на митническото задължение — Съобщаване на размера на митните сборове на длъжника — Давностен срок — Правни действия, насочени срещу поръчителя въз основа на обезпечението — Принудително изпълнение за целите на плащането — Разумен срок“
1.
Митнически съюз — Възникване и събиране на митническо задължение — Обезпечаване на размера на митническото задължение — Съобщаване на размера на митните сборове на длъжника в срок от три години, считано от датата на възникване на митническото задължение — Понятие за длъжник — Поръчител по митническото задължение — Изключване — Давностен срок — Приложимост — Липса
(член 195 и член 221, параграфи 1 и 3 от Регламент № 2913/92 на Съвета, изменен с Регламент № 1186/2009)
(вж. т. 35—38; т. 1 от диспозитива)
2.
Митнически съюз — Възникване и събиране на митническо задължение — Задължение на държавите членки да използват всички възможности, които им предоставят действащите разпоредби, за целите на заплащането на митата — Обхват — Принудително изпълнение — Правни действия, насочени срещу поръчителя въз основа на обезпечението — Включване
(член 232, параграф 1, буква а), първа и втора алинея от Регламент № 2913/92 на Съвета, изменен с Регламент № 1186/2009)
(вж. т. 42 и 43; т. 2 от диспозитива)
3.
Право на Европейския съюз — Принципи — Правна сигурност — Обхват — Събиране на митническо задължение — Правни действия, насочени срещу поръчителя въз основа на обезпечението — Спазване на разумен давностен срок
(Регламент № 2913/92 на Съвета, изменен с Регламент № 1186/2009)
(вж. т. 47 и 48; т. 3 от диспозитива)
Диспозитив
1)
Член 195 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността, изменен с Регламент (ЕО) № 1186/2009 на Съвета от 16 ноември 2009 година за установяване на система на Общността за митнически освобождавания, трябва да се тълкува в смисъл, че поръчителят по митническо задължение по този член не може да се квалифицира като „длъжник“ по смисъла на член 221, параграф 3 от Регламент № 2913/92, изменен с Регламент № 1186/2009, и следователно за този поръчител не може да се прилага предвиденият в тази разпоредба давностен срок от три години, считано от възникването на митническото задължение.
2)
Член 232, параграф 1, буква a) от Регламент № 2913/92, изменен с Регламент № 1186/2009, трябва да се тълкува в смисъл, че предвиденото в тази разпоредба задължение на държавите членки да използват всички възможности, предоставени им от действащите разпоредби, за осигуряване на плащането на митни сборове, се прилага не само към длъжника, но и към поръчителя, и че последният може да се счита по силата на посочения член 232, параграф 1, буква а) за лицето, към което е насочено принудителното изпълнение и към което са приложими правните норми на държавата членка, включително тези относно сроковете в областта на изпълнението.
3)
Произтичащото от принципа на правна сигурност правило да се спазва разумен давностен срок трябва да се тълкува в смисъл, че то се прилага по отношение на предприетите срещу поръчителя правни действия за осигуряване на събирането на митническо задължение.
(
1
)	ОВ C 255, 3.8.2020 г.